Komunikazzjoni mill-Kummissjoni lill-Kunsill u lill-Parlament Ewropew dwar in-nefqa mġarrba mill-istati membri b’kofinanzjament mill-Komunità biex jiġu implimentati sistemi ta’ monitoraġġ u ta’ kontroll applikabbli għall-politika komuni tas-sajd għall-perjodu 2001-2006 /* KUMM/2009/0213 finali */





[pic] | IL-KUMMISSJONI TAL-KOMUNITAJIET EWROPEJ | Brussell, 7.5.2009 COM(2009) 213 finali KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW DWAR IN-NEFQA MĠARRBA MILL-ISTATI MEMBRI B’KOFINANZJAMENT MILL-KOMUNITÀ BIEX JIĠU IMPLIMENTATI SISTEMI TA’ MONITORAĠĠ U TA’ KONTROLL APPLIKABBLI GĦALL-POLITIKA KOMUNI TAS-SAJD GĦALL-PERJODU 2001-2006 KOMUNIKAZZJONI MILL-KUMMISSJONI LILL-KUNSILL U LILL-PARLAMENT EWROPEW DWAR IN-NEFQA MĠARRBA MILL-ISTATI MEMBRI B’KOFINANZJAMENT MILL-KOMUNITÀ BIEX JIĠU IMPLIMENTATI SISTEMI TA’ MONITORAĠĠ U TA’ KONTROLL APPLIKABBLI GĦALL-POLITIKA KOMUNI TAS-SAJD GĦALL-PERJODU 2001-2006 1. IL-ĦSIEB WARA L-FINANZJAMENT KOMUNITARJU GĦALL-KONTROLL TAS-SAJD Ir-regoli Komunitarji dwar il-konservazzjoni tal-istokkijiet tal-ħut, li huma parti mill-Politika Komuni tas-sajd, jistgħu jkunu effikaċi biss jekk l-Istati Membri, li huma inkarigati mill-implimentazzjoni korretta ta’ dawk ir-regoli, ikollhom ir-riżorsi umani u l-mezzi tekniċi meħtieġa. Din il-ħtieġa hija r-raġuni għaliex, mill-1990 ’l hawn, il-Komunità tapplika skema ta’ għajnuna finanzjarja li permezz tagħha l-Istati Membri jingħataw appoġġ fl-isforzi tagħhom biex jimplimentaw ir-regoli Komunitarji dwar il-kontroll tas-sajd. B’reazzjoni għall-valutazzjonijiet fir-rigward l-effikaċja tal-miżuri appoġġati, kif ukoll għall-isfidi ġodda għall-kontroll tas-sajd, l-iskema tal-għajnuna għaddiet minn diversi emendi. Dawn jinkludu d-Deċiżjonijiet tal-Kunsill (KE) Nru 431/2001[1] u (KE) Nru 465/2004[2] li huma l-atti leġizlattivi li jiddeterminaw is-sura tal-iskema tal-għajnuna għall-perjodi 2001-03 u 2004-06 rispettivament. 2. ID-DEĊIŻJONIJIET TAL-KUNSILL (KE) Nri 431/2001 U 465/2004 2.1. Tipi ta’ nfiq kofinanzjat mill-Komunità It-tipi ta’ nfiq eliġibbli għall-appoġġ Komunitarju, kif stipulati fl-Artikolu 2 tad-Deċiżjoni tal-Kunsill (KE) Nru 431/2001, reġgħu tkomplew u żdiedu fl-Artikolu 4 korrispondenti tad-Deċiżjoni (KE) Nru 465/2004, minkejja li dan sar b’xi tibdil żgħir fid-diċitura. Fuq din il-linja, iż-żewġ deċiżjonijiet jipprovdu għall-appoġġ għall-ħolqien tan-netwerks tal-IT li jiffaċilitaw l-iskambju ta’ dejta relatata mal-kontroll fost l-awtoritajiet tal-Istati Membri differenti kif ukoll l-awtoritajiet tal-Istati Membri u l-Kummissjoni. Għandhom jiġu stimulati approċċi innovativi permezz tal-kofinanzjament tan-nefqa marbuta mal-implimentazzjoni ta’ teknoloġiji ġodda fil-kontroll tas-sajd. Filwaqt li d-Deċiżjoni 431/2001 tinkludi n-nefqa għall-VMS u l-apparati għar-reġistrazzjoni elettronika taħt l-artikolu l-ġdid dwar it-“teknoloġiji ġodda”, id-Deċiżjoni 465/2004 timmarkahom bħala partiti ta’ nefqa indipendenti. Sabiex jittejbu l-ħiliet tal-uffiċjali tad-dipartimenti ta’ kontroll u sabiex jitħeġġeġ il-koordinament mal-awtoritajiet ta' Stati Membri oħra, ġew inklużi programmi relatati ta' taħriġ u ta' skambju fil-lista ta' proġetti eliġibbli. Fid-dawl tal-parteċipazzjoni tal-Komunità fl-Organizzazzjonijiet Reġjonali tas-Sajd (RFO) u l-interess tagħha fl-effikaċja tagħhom, l-infiq imġarrab mill-Istati Membri u li huwa marbut mal-implimentazzjoni ta’ skedi ġodda ta’ spezzjoni u ta’ sorveljanza fil-qafas tal-RFO, fir-reġim tal-2001-03, jaqa’ fil-marġni tal-infiq eliġibbli. Fir-rigward tas-snin 2004-06, l-ambitu tad-dispożizzjoni twessa’ sabiex l-iskemi pilota ta’ spezzjoni u ta’ osservazzjoni jkunu eliġibbli b'mod ġenerali, u mhux biss dawk marbuta mal-RFOs. Marra minn hekk, il-Komunità tikkofinanzja l-akkwist u l-immodernizzar tat-tagħmir ta’ kontroll spezzjoni u sorveljanza. It-tip ta’ nefqa jvarja minn tiswijiet żgħar sal-bini ta' bastimenti u inġenji tal-ajru ġodda tal-għassa. Fl-aħħarnett, l-ispejjeż marbuta mas-sistemi għall-valutazzjoni tan-nefqa mġarrba fil-kontroll tal-PKS ukoll jitqiesu bħala eliġibbli. Minħabba l-perspettivi differenti li adottaw l-Istati Membri għall-prosekuzzjoni ta’ infrazzjonijiet serji tar-regoli tal-PKS, ir-reġim tal-2004-06 inkluda seminars u għodod tal-midja biex jittejjeb l-għarfien tal-kategoriji tal-infiq eliġibbli dwar il-ħtieġa li s-sajd illegali jiġi miġġieled. Barra minn hekk, l-ispejjeż imġarrba mill-Istati Membri u marbuta mal-istudji fil-qasam tal-kontroll tas-sajd li twettqu fuq inizjattiva tal-Kummissjoni saru eliġibbli permezz ta’ emenda fi tmiem l-2005[3]. 2.2. Rati tal-kontribuzzjoni L-Artikoli 5-10 tad-Deċiżjoni tal-Kunsill (KE) Nru 431/2001 u l-Artikolu 6(2) tad-Deċiżjoni tal-Kunsill (KE) Nru 465/2004 jiddeterminaw ir-rati massimi tal-kontribuzzjoni skont it-tip ta’ nefqa eliġibbli għas-snin 2001-03 u 2004-06 rispettivament. Kif turi t-taqsima tax-xellug tat-tabella fl-Anness I, ir-reġim tal-2004-06 ġab biss tibdiliet żgħar meta mqabbel mar-reġim ta’ qabel. 3. ID-DEĊIŻJONIJIET ANNWALI TAL-KUMMISSJONI DWAR IL-FINANZJAMENT 3.1. Rati tal-kontribuzzjoni Kif muri fit-taqsima tax-xellug tat-tabella fl-Anness I, id-deċiżjonijiet annwali dwar il-finanzjament adottati mill-Kummissjoni sabiex jiġu implimentati d-dispożizzjonijiet tad-Deċiżjonijiet tal-Kunsill (KE) Nru 431/2001 u 465/2004, ġeneralment applikaw l-ogħla rati ta' kontribuzzjoni permessi skont dawk iż-żewġ deċiżjonijiet. L-unika eċċezzjoni hija r-rata tal-kontribuzzjoni għan-nefqa relatata mal-IT taħt id-deċiżjonijiet tal-finanzjament 2002 u 2003, fejn ġiet applikata rata ta’ 50 % minflok il-65 % permissibbli. Id-dispożizzjonijiet li jirrigwardaw il-VMS ġew implimentati b’mod simili fil-perjodu 2001-03 u 2004-06. Fiż-żewġ perjodi ġiet determinata nefqa massima eliġibbli li tista’ tikkwalifika għal-konfinanzjament, u ġie stabbilit ukoll limitu li, meta jintlaħaq, ir-rata ta’ kontribuzzjoni taqleb minn 100 % għal 50 %. 3.2. Impenji kumplessivi Iż-żewġ Deċiżjonijiet tal-Kunsill 2001/431/KE u 2004/465/KE emendata jistipulaw fl-Artikoli 4(2) u 5(1) rispettivament, kontribuzzjoni Komunitarja massima għall-kontroll tas-sajd ta’ EUR 105 miljun, maqsuma fuq tliet snin. L-implimentazzjoni ta’ dawk id-dispożizzjonijiet saret permezz tad-Deċiżjonijiet annwali tal-Kummissjoni dwar il-Finanzjament. Dawn iddeterminaw għal kull Stat Membru, in-nefqa eliġibbli għal kull kategorija ta’ nfiq kif ukol ir-rati tal-kontribuzzjoni finanzjarja, li rriżultaw f’kontribuzzjonijiet massimi kumplessivi ta’ EUR 100 890 377 għall-2001-03 u EUR 98 319 418 għall-2004-06[4]. 3.3. Kontribuzzjonijiet massimi skont il-kategoriji tal-infiq eliġibbli Jekk inqabblu s-sehem relattiv li għandhom l-partiti differenti tal-infiq mill-kontribuzzjonijiet massimi kumplessivi għall-perjodi 2001-03 u 2004-06 (ara l-Grafika I), naraw ċertu xebħ ġenerali. Il-bini/modernizzar tal-bastimenti u tal-inġenji tal-ajru huwa responsabbli għall-ogħla sehem (56 % u 62.2 %), u warajh hemm il-kofinanzjament marbut ma’ teknoloġiji ġodda 20.6 % u 16.6 %) li għal finijiet ta’ preżentazzjoni eħfef, 2001-03 [pic] 2004-06 [pic] Grafika I – Kontribuzzjonijiet massimi skont it-tip ta’ nefqa eliġibbli inġemgħu mal-kontribuzzjonijiet Komunitarji marbuta mal-VMS u apparat ieħor ta’ rappurtar elettroniku. L-għajnuna finanzjarja għall-ħolqien tan-netwerks tal-IT tieħu t-tielet post (16.7 % u 15.3 %) peress li hija aktar estensiva mill-appoġġ finanzjarju għall-korsijiet ta’ taħriġ tal-ispetturi ta’ kontroll (6.1 % u 3.9 %). Kemm fil-perjodu 2001-03 kif ukoll fil-perjodu 2004-06, il-kontribuzzjonijiet għat-twaqqif ta’ sistema sabiex tiġi valutata n-nefqa huma l-iżgħar partita ta’ nfiq (0.5 % u 0.1 %), u huma inqas mill-għajnuna marbuta mas-seminars għat-trawwim tal-kuxjenza (1.7 % fl-2004-06) u l-implimentazzjoni ta’ skedi ġodda ta’ spezzjoni (0.3 % fl-2004-06). 3.3.1. L-importanza relattiva tal-kontribuzzjonijiet Komunitarji għat-tagħmir ta’ kontroll Kif turi l-Grafika I, b’żieda fl-ishma minn 56 % għal 62 %, l-akkwist u l-modernizzar tal-bastimenti u tal-inġenji tal-ajru jammonta għal aktar minn 50 % tal-impenji Komunitarji kemm fl-2001-03 kif ukoll l-2004-06. Ovvjament, prevalenza bħal din hija msejsa primarjament fil-kost medju tal-oġġetti f’din il-kategorija ta’ nfiq. Il-bini tal-bastimenti jista’ jinvolvi kosti ta’ diversi miljuni ta’ euro, filwaqt li kategoriji oħra qatt ma joqorbu lejn dawn il-livelli. Madankollu hi u tipprova tnaqqas il-kontribuzzjonijiet Komunitarji għal dik il-kategorija ta’ nfiq, il-Kummissjoni użat il-memorandum ta’ spjegazzjoni li akkumpanja l-proposta għall-iskema ta’ għajnuna finanzjarja 2001-03[5] biex tħabbar bidla minn politika ta’ “forniment ta’ apparat tal-bidu” għal politika aktar selettiva li tiffoka biss fuq “it-tiġdid u ż-żidiet”. Din il-mossa ġiet segwita minn prattika dejjem aktar restrittiva fir-rigward tal-għoti ta’ għajnuna finanzjarja lil dik il-kategorija ta’ nfiq. Għall-perjodu 2001-03, il-proporzjon ta’ impenji li jirrigwardaw it-tagħmir ta’ kontroll għan-nefqa għal tagħmir ta’ kontroll li tressqu applikazzjonijiet għalihom fi programmi nazzjonali ta’ kontroll kien biss ta’ 74 %, li kompla tnnaqqas għal 48 % taħt ir-reġim tal-2004-06. Madankollu, dawn l-isforzi mill-Kummissjoni ixxekklu mit-tendenza li l-Istati Membri jitolbu ammonti dejjem akbar. Filwaqt li n-nefqa ppjanata għat-tagħmir ta’ kontroll fl-2001 kienet madwar EUR 40 miljun, din telgħet għal aktar minn EUR 190 miljun fil-programmi ta’ kontroll tal-2006. Anke t-tnaqqis tar-rata massima tal-kontribuzzjoni għall-infiq marbut mat-tagħmir, li ġie applikat fid-Deċiżjonijiet tal-Finanzjament mill-2004 ’il quddiem (kofinanzjament ta’ 25 % minflok ta’ 35 %) din ix-xejra ma reġġagħhiex lura. 3.3.2. Kategoriji ta’ nfiq użati ftit li xejn/mhux użati Kif turi l-Grafika I, ċerti kategoriji ta’ nfiq xejn ma raw jew bilkemm raw infiq eliġibbli. Fir-rigward tal-perjodu 2001-03, dan huwa minnu għall-kosti tal-Istati Membri marbuta mal-implimentazzjoni ta’ skedi ġodda ta’ spezzjoni u ta’ osservazzjoni fil-qafas tal-RFO. Fid-dawl tal-fatt li żewġ Stati Membri biss applikaw b’suċċess għal-kontribuzzjonijiet relatati, l-istabbiliment ta’ sistema għall-valutazzjoni tan-nefqa tidher li tbati minn problema simili. Anke fl-2004-06, tnejn biss mill-programmi ta’ kontroll tal-Istati Membri rriżultaw f’impenji għal dawk iż-żewġ tipi ta’ nefqa. Mill-kategoriji tal-infiq introdotti għall-ewwel darba fir-reġim tal-2004-06, kien biss il-kofinanzjament tas-seminars dwar is-sajd illegali li ntalab mill-Istati Membri u li rriżulta f'impenji relatati[6]. 4. ĦARSA LEJN L-OĠĠETTI FFINANZJATI Id-Deċiżjonijiet dwar il-Finanzjament tal-perjodu 2001-06 sa issa ħallsu lura 472 minn 900 proġett li kien eliġibbli għall-kofinanzjament Komunitarju. Iċ-ċifri li ġejjin jirrigwardaw għażla ta’ partiti ta’ nfiq li huma relattivament standardizzati u li għalhekk jistgħu jiġu aggregati madwar l-Istati Membri. Jgħinuna niffurmaw idea aktar konkreta dwar dak li nkiseb sa issa permezz tal-għajnuna Komunitarja. Ġew ikkofinanzjati 161 proġett rigward it-taħriġ tal-istaff impjegat fil-kontroll tas-sajd, li diversi minnhom involvew skambji tal-istaff fost l-Istati Membri. Barra minn hekk, kien hemm 5 proġetti esklussivament iddedikati għall-iskambju tal-persunal ta’ kontroll, immirat lejn it-trawwim tal-kooperazzjoni u l-koordinazzjoni fost l-Istati Membri. F’dan ir-rigward, huwa sinifikanti li erbgħa mis-seba’ Stati Membri li ssieħbu fl-2004, u li huma Stati Kostali, rċevew kofinanzjament għal proġetti parzjalment jew kompletament dedikati għal-iskambju tal-ispetturi. Madankollu, tlieta minn dawk is-seba’ Stati Membri ma wettqu l-ebda skambju kofinanzjat, u tnejn minnhom naqsu milli jwettqu saħansitra kors kofinanzjat ta' taħriġ. Fid-dawl tal-vantaġġi potenzjali, b’mod partikolari għall-Istati Membri l-ġodda, jidher li l-potenzjal tal-programmi ta’ skambju għadu ma ntużax bl-aħjar mod possibbli. Total ta’ 5 066 ‘Kaxxa Blu’, ikkofinanzjati taħt id-Deċiżjonijiet ta’ Finanzjament 2001-06, għall-bidu jidher li huwa impressjonanti. Madankollu, ħarsa aktar mill-qrib turina li dan l-ammont ftit li xejn huwa sodisfaċenti. Id-Deċiżjoni ta’ Finanzjament tal-Kummissjoni (KE) Nru 690/2004[7], pereżempju, hija kompletament iddedikata għall-VMS u tfasslet abbażi ta’ talbiet konkreti mill-Istati Membri. Madankollu, irriżultat biss fil-kofinanzjament ta’ 1 050 Kaxxa Blu, minkejja li 4 653 kienu tqiesu bħala eliġibbli. Fuq il-premessa li t-talbiet mill-Istati Membri kienu bbażati fuq evalwazzjoni realistika tal-għadd ta’ bastimenti li huma obbligati li jkollhom kaxxa blu abbord, jidher li huwa raġonevoli li f’deċiżjonijiet futuri dwar il-kofinanzjament, l-ispejjeż marbuta mal-VMS ikunu prijoritizzati. Fir-rigward tan-nefqa, fid-dawl tal-firxa wiesgħa involuta għall-finanzjament tal-bastimenti, huwa xieraq li ssir klassifika tagħhom abbażi tal-ispejjeż totali tal-bini. Dan jimxi biswit il-klassijiet differenti ta’ bastimenti involuti. L-iżgħar klassi tkopri bastimenti li jqumu sa EUR 50 000[8], li jinkludu dgħajjes riġidi li jintnefħu (RIB) li soltu jintużaw fuq distanzi qosra u li jistgħu joperaw ukoll fl-ilmijiet interni. Hawnhekk, il-Komunità kkontribwiet għal madwar 27 bastiment ta’ din il-klassi. Il-medda ta’ prezzijiet bejn EUR 50 000 u EUR 1 000 000 tkopri l-maġġoranza tal-bastimenti tal-għassa, li 33 minnhom inbnew b’kontribuzzjoni Komunitarja. Dawk il-bastimenti li jqumu ferm aktar minn EUR 1 000 000 jkopru l-klassi ta’ bastiment ta’ għassa inkarigati bil-kontrolli fuq l-ibħra miftuħa, xi kultant ’il bogħod mill-ilmijiet Ewropej. 13-il bastiment bħal dan inbnew b’kontribuzzjoni Komunitarja. 5. ESEKUZZJONI TAL-PROGRAMMI ANNWALI TA’ KONTROLL Wara li ddeskrivejna l-istruttura tal-impenji Komunitarji u pprovdejna ċifri konkreti dwar l-oġġetti ffinanzjati sa issa, huwa ta’ interess li nagħtu ħarsa aktar komprensiva lejn il-livelli ta' esekuzzjoni reali tal-programmi nazzjonali ta' kontroll. Il-kalkolu tal-proporzjon ta’ diżimpenji globali ma’ impenzji inizjali jagħti rata globali ta’ nonesekuzzjoni ta’ 25 % għall-perjodu 2001-03, u ta’ 14 % għall-perjodu 2004-06. Fid-dawl tal-fatt li dawn iċ-ċifri huma akkumpanjati minn proporzjon ta’ impenji pendenti ma’ impenji inizjali ta’ 33 % u 53 % rispettivament, hija biss ir-rata ta’ nonesekuzzjoni għall-perjodu 2001-03 li tidher matura biżżejjed biex tkun soġġetta għal analiżi ulterjuri. Peress illi rata ta’ nonesekuzzjoni ta’ 25 % u rata ta’ impenji pendenti ta’ 33 % tfisser li l-bqija (42 % tal-impenji inizjali) ġew eżegwiti, il-proporzjon ta’ ammonti diżimpenjati għal kontribuzzjonijiet imħallsa hija bejn wieħed u ieħor ta’ 1:2[9]. Dan jissuġġerixxi li sal-għeluq tal-programmi kollha li jirrigwardaw il-perjodu 2001-03, ir-rata ta’ nonesekuzzjoni x’aktarx togħla għal-linqas sa 33 % b’konsegwenza tad-diżimpenji ġodda; Jekk nassumu li l-probabbiltà li l-impenji pendenti jiġu diżimpenjati togħla aktar kemm jgħaddi żmien mill-impenn inizjali, saħansitra t-33 % jidher estimu pjuttost konservattiv. Huwa ċar li kemm ir-rata ta' nonesekuzzjoni rappurtata, u aktar minn den, ir-rata finali stmata ta' nonesekuzzjoni, huma għoljin wisq biex inkunu sodisfatti bihom. 5.1. Relazzjoni bejn ir-rati ta’ nonesekuzzjoni u l-kontribuzzjonijiet massimi It-tabella fl-Anness II turi l-istrutturi sottostanti, u tagħti l-klassifika tal-Istati Membri koperti mill-iskema tal-2001-03 fir-rigward tar-rata tagħhom ta’ nonesekuzzjoni. L-Istati Membri mmarkati b’(*) ma għandhomx jitqiesu peress li għandhom rati ta’ impenji pendenti ferm ogħla mir-rata globali reali (u għalhekk rati baxxi ta’ nonesekuzzjoni li jistgħu jqarrqu b’dak li jkun). Madankollu, l-għaxar Stati Membri li jifdal jistgħu jitqiesu għall-analiżi b’ċerta affidabbiltà. Kif turi t-tabella, ir-rati ta’ nonesekuzzjoni għall-Istati Membri 1 sa 10 jvarjaw minn kwart tal-kontribuzzjonijiet massimi għal kważi mija fil-mija. Tqabbil ta’ dawn miċ-ċifri mal-klassifika murija lejn in-nofs tat-tabella (il-kontribuzzjonijiet massimi mogħtija lill-Istati Membri) juri biċ-ċar li mhemmx evidenza ta’ korrelazzjoni pożittiva sistematika bejn ir-rati ta’ nonesekuzzjoni u d-daqs tal-kontribuzzjonijiet massimi. Pajjiż bħall-Belġju, minkejja li ngħata it-tieni l-iċken kontribuzzjoni massima, xorta għandu t-tieni l-ogħla rata ta’ nonesekuzzjoni. Għall-kuntrarju, Spanja hija assoċjata mat-tieni l-ogħla kontribuzzjoni Komunitarja, u xorta għandha rata ta’ nonesekuzzjoni konsiderevolment iċken mir-rata medja ta’ 51 %. Kif juruna l-każijiet tal-Finlandja u l-Greċja, ma hemm l-ebda provi konvinċenti ta’ korrelazzjoni fid-direzzjoni opposta. Għaldaqstant, id-daqs tal-kontribuzzjoni massima mogħtija lill-Istati Membri individwali ma jidhirx li tinfluwenza l-esekluzzjoni tal-programm mill-Istat Membru. 5.2. Relazzjoni bejn il-kontribuzzjonijiet massimi u l-ammonti diżimpenjati Il-konklużjoni tinbidel jekk wieħed idur mid-daqs relattiv għal dak assolut tal-ammonti diżimpenjati, li huma rappurtati fit-taqsima fin-naħa leminija tat-tabella. Jekk inqabblu din il-klassifika ma’ dik ibbażata fuq l-ogħla kontribuzzjoni mill-Istati Membri individwali, inkunu nistgħu nidentifikaw korrelazzjoni qawwija. Il-ħames pajjiżi bl-ogħla kontribuzzjonijiet massimi (minbarra l-Istati Membri indikati bi stilla) fl-istess ħin huma l-ħames pajjiżi bl-ogħla ammonti diżimpenjati. Filwaqt li din ix-xejra toriġina fl-istruttura tal-allokazzjoni tal-impenji (is-seba’ pajjiżi li l-aktar li jirċievu jieħdu 87 % tal-kontribuzzjoni massima globali), din il-korrelazzjoni xorta tista’ tiddgħajjef jekk il-pajjiżi li jibbenefikaw l-aktar mill-iskema jżidu l-isforzi tagħhom biex inaqqsu r-rati tagħhom tan-nonesekuzzjoni. Fil-ġejjieni, jkun mixtieq li l-Istati Membri kollha li jibbenefikaw minn kontribuzzjoni ogħla mill-medja jipproduċu rata ta’ nonesekuzzjoni aktar baxxa mill-medja. 5.3. Raġunijiet għal esekuzzjoni subottimali tal-programmi ta’ kontroll Ir-raġunijiet għan-nonesekuzzjoni ta’ parti sinifikanti mill-programmi annwali ta’ kontroll huma varji, u peress li l-Istati Membri ta' spiss ma jirrappurtawx raġunijiet, huwa impossibbli li titfassal lista rappreżentattiva. Ġeneralment, żewġ spjegazzjonijiet huma rilevanti biex jitwaqqa’ proġett. 5.3.1. Estimi għolja wisq mill-Istati Membri rigward il-kapaċitjiaet baġitarji tagħhom L-ewwelnett, il-frekwenza tal-proġetti kkonċellati mill-Istati Membri li l-Kummissjoni qieset bħala ineliġibbli sehem sinifikanti min-nefqa tagħhom ippjanata fil-programm ta’ kontroll, tissuġġerixxi li l-ambitu tal-programmi ta’ kontroll jista’ jkun, a priori għoli wisq. Fuq dan l-isfond, fl-istess waqt, aktar ikunu f'lokhom programmi annwali ta’ kontroll aktar modesti u aktar realistiċi. 5.3.2. L-ineliġibbiltà tan-nefqa It-tieni spjegazzjoni tinvolvi l-ineliġibbiltà tan-nefqa. Proġetti introdotti f’ċertu programm ta’ kontroll iżda mibdija qabel is-sena li għaliha jirreferi l-programm ta’ kontroll huma eżempji tipiċi u dejjem iwasslu biex il-Kummissjoni tirrifjuta klejms korrispendenti għall-ħlas lura. Konformità aktar stretta mar-regoli applikabbli għall-finanzjament Komunitarju għall-kontroll tas-sajd min-naħa tal-Istati Membri jgħin biex tonqos il-frekwenza ta’ problemi bħal dawn. Fuq nota simili, l-Istati Membri għandhom jiġu mħeġġa jikkuntattjaw lill-persunal responsabbli tal-Kummissjoni fil-każ ta’ dubji dwar l-interpretazzjoni ta’ ċerti regoli, biex b’hekk jevitaw ix-xogħol abbażi ta’ preżunzjonijiet li fl-aħħar jistgħu jirriżultaw bħala foloz u jwasslu biex il-kontribuzzjonijiet Komunitarji jiġu rifjutati. F’dan il-kuntest, għandu jingħad li nonkonformità inizjali mar-regoli dwar id-dokumenti ta’ appoġġ li għandhom jinhemżu ma’ kull talba għall-ħlas lura[10] hija sors frekwenti ta’ dewmien biex isir il-ħlas lura. Konformità sħiħa mar-regoli mill-Istati Membri twassal għal ħlasijiet f’iqsar żmien. 6. IMPATT TAL-PROGRAMMI TA’ KONTROLL 2001-06 L-Artikolu 16(b) tad-Deċiżjoni tal-Kunsill (KE) Nru 465/2004, kif emendata bid-Deċiżjoni tal-Kunsill (KE) Nru 2/2006, tesiġi, fost affarijiet oħra, valutazzjoni kumplessiva tal-impatt tal-kontribuzzjonijiet Komunitarji għall-programmi tal-kontroll tas-sajd matul il-perjodu 2001-06. Madankollu kienu biss ir-rapporti minn ftit Stati Membri li jissodifaw din l-obbligazzjoni kif jixraq[11]. Dan l-iżbilanċ fir-rappurtar ifixkel it-tħejjija ta' rendikont komprensiv tal-impatti. Madankollu, jidhru ċerti xejriet mir-rapporti ta’ valutazzjoni minn aktar minn Stat Membru wieħed, u għalhekk wieħed jista’ jassumi li dawn jirriflettu tendenzi usa’. 6.1. L-effett tal-istimolu għall-kuntrarju tat-tfaddil L-ewwelnett, l-għajnuna Komunitarja jidher li kellha effett sinifikanti fuq l-imġiba fir-rigward tal-infiq mill-Istati Membri. Minflok ma naqqsu n-nefqa li kieku xorta kienu se jġarrbu, żewġ Stati Membri qalu ċar u tond li l-kofinanzjament Komunitarju wassalhom biex jimplimentaw proġetti li kieku ma kinux jidħlu għalihom[12]. Fil-każijiet fejn il-finanzjament mill-UE ma rriżultax fit-twettiq ta’ proġetti li kieku kienu jkunu għaljin wisq, f’ċerti każi dan għall-inqas wassal għall-għażla ta’ soluzzjonijiet ta’ kwalità ogħla[13] u/jew implimentazzjoni tal-proġetti fi stadju aktar bikri[14]. 6.2. Konnessjoni u koordinazzjoni fost l-Istati Membri It-tieni punt komuni ta’ bosta rapporti huwa l-enfasi fuq il-konnessjoni u l-koordinazzjoni li jintqal li ttejbu fost l-Istati Membri[15]. Il-programmi ta’ skambju għall-ispetturi tas-sajd, kif ukoll softwer ġdid għaċ-Ċentri ta’ Monitoraġġ tas-Sajd, li jippermetti l-iskambju faċli tal-informazzjoni fost l-Istati Membri, huma biss żewġ eżempji. 6.3. Effetti Kwantitattivi Minbarra dawn l-effetti kwalitattivi, bosta Stati Membri jenfasizzaw l-impatt kwantitattiv tal-għajnuna Komunitarja. Dan jgħodd partikolarment għall-investiment fit-tagħmir ta’ kontroll (eż. bastimenti, inġenji tal-ajru) u korsijiet ta’ taħriġ, li għenu biex għadd sinifikanti ta’ membri ġodda tal-persunal jitħejja għal xogħolu fil-kontroll tas-sajd. 6.4. L-impatt tal-programmi ta’ kontroll fuq iċ-ċifri Filwaqt li l-maġġoranza tal-Istati Membri li rrappurtaw l-impatt tal-għajnuna Komunitarja ma pprovdewx ċifri konkreti, erba’ minnhom japplikaw indikaturi numeriċi, kif stipulat fl-Artikolu 16(b)(iii) tad-Deċiżjoni tal-Kunsill (KE) Nru 465/2004. Spanja tirrapporta l-ammont tal-ispezzjonijiet annwali. Dawk li twettqu mill-bastimenti żdiedu minn 320 fl-2001 għal 2 612 fl-2006, li wassal għal żieda fl-infrazzjonijiet misjuba minn 129 fl-2001 għal 959 fl-2006. L-awtoritajiet Taljani jirrappurtaw, għall-istess perjodu, żieda fl-għadd totali ta' kontrolli (mhux biss dawk fuq il-baħar) ta' 71 %. F'dak il-każ ukoll inħassu riperkussjonijiet pożittivi, u l-għadd ta' infrazzjonijiet serji u amministrattivi li nstabu żdiedu b'58 % u 26 % rispettivament. Ir-rapport Portugiż jikkuntrasta l-ammont ta’ bastimenti osservati u l-bastimenti spezzjonati fl-2006 maċ-ċifri ekwivalenti fl-2001. Iż-żieda impressjonanti hija minn 1 432 għal 33 975 u minn 1 929 għal 6 750 rispettivament. L-Estonja pprovdiet indikatur dwar l-iżvilupp tal-infrazzjonijiet fir-rappurtar tad-dejta u r-reġistrazzjoni mill-2004 sal-2007. Madankollu, l-ammont ġeneralment baxx ta’ infrazzjonijiet misjuba mhux biżżejjed biex jinsiltu konklużjonijiet statistikament affidabbli. Estrapolazzjoni tan-numri rappurtati f’din it-taqsima sabiex isiru stimi dwar l-effett tal-investimenti fuq Stati Membri oħra ma tistax issir, għal diversi raġunijiet. Madankollu, iċ-ċifri għall-inqas jipprovdu ċertu appoġġ għall-assunzjoni li l-finanzjament Komunitarju kellu effett notevoli fuq il-kapaċitajiet ta’ kontroll tal-Istati Membri u riperkussjonijiet immedjati fuq ir-rendiment tal-awtoritajiet ta’ kontroll. 7. RAKKOMANDAZZJONIJIET TAL-GĦELUQ Minkejja li jiżvela impatt pożittiv tal-għajnuna Komunitarja fuq il-kontroll tal-sajd, ir-rapport jidentifika wkoll li għad hemm lok għat-titjib, partikolarment permezz tal-miżuri prattiċi li ġejjin: Il-Kummissjoni għandha: - tibqa' tissottometti l-għadd dejjem akbar ta' proġetti li jirrigwardaw il-bini u l-immodernizzar tal-bastimenti u tal-inġenji tal-ajru għal eżami kritiku rigward kemm huma meħtieġa; - fil-ġejjieni tipprijoritizza d-deċiżjonijiet ta’ kofinanzjament marbuta mal-awtomatizzazzjoni u l-ġestjoni tad-dejta, tal-ġurnali ta’ abbord elettroniċi u l-VMS kif ukoll korsijiet ta’ taħriġ u programmi ta’ skambju, partikolarment fil-qasam tas-sajd illegali. - tikkonkludi Memoranda ta’ Ftehim mal-Istati Membri li għadhom ma ffirmawx wieħed minnhom[16]. Dawn il-ftehimiet se jkunu mmirati lejn id-definizzjoni tal-ħtiġijiet ta’ titjib fis-sistemi nazzjonali ta’ kontroll fil-kuntest tal-għajnuna finanzjarja mill-Komunità għall-kontroll tas-sajd. Se jdaħħlu fis-seħħ qafas għall-analiżi strateġika tar-riskju u jiddefinixxu punti ta’ riferiment għal dan it-titjib. Dawn il-punti ta’ riferiment se jkopru s-suġġetti kolha relatati mal-ispezzjoni, minn oqfsa ġuridiċi nazzjonali sal-mezzi u l-proċeduri ta’ spezzjoni jew l-użu tal-VMS u dejta oħra. Se jindikaw ukoll titjib li għandu jsir fil-qasam tal-kontroll amministrattiv, l-istruttura organizzazzjonali nazzjonali u l-azzjonijiet ta’ segwitu għall-infrazzjonijiet. L-Istati Membri għandhom: - jillimitaw l-ambitu tal-programmi annwali ta’ kontroll sabiex l-implimentazzjoni tal-proġetti kollha tkun fattibbli; - (l-Istati Membri tal-UE-10) ma għandhomx iżommu lura milli jinvestu f’korsijiet ta’ taħriġ u programmi ta’ skambju għall-istaff ta’ kontroll; - iżidu l-għarfien fl-amministrazzjoni dwar il-possibbiltà ta’ kofinanzjament għall-kategoriji ta’ nfiq li sa issa għadhom ma qabdux fil-programmi ta' kontroll tal-Istati Membri. Huma apprezzabbli b’mod speċjali l-isforzi sabiex titwaqqaf għall-valutazzjoni tal-infiq, peress li sistema bħal din tista’ tgħin lill-Istati Membri biex jilħqu l-mira msemmija hawn fuq, jiġifieri ta’ programmi annwali ta’ kontroll aktar selettivi; - jiżguraw li r-rata tagħhom ta’ nonesekuzzjoni ma tkomplix tonqos. F’dan ir-rigward, l-Istati Membri li jibbenefikaw minn kontribuzzjoni ogħla mill-medja għandhom responsabbiltà speċjali u għandhom jipproduċu rata ta’ nonesekuzzjoni aktar baxxa mill-medja; - jiżguraw li l-istaff responsabbli għall-implimentazzjoni tal-programmi jkun kompletament konxju mir-regoli tal-eliġibbiltà għan-nefqa u b’hekk inaqqsu r-riskju ta’ klejms li l-Kummissjoni tqishom ineliġibbli; - jiżguraw l-implimentazzjoni tal-Memoranda ta’ Ftehim konklużi bi qbil mal-Kummissjoni; - jikkonformaw strettament mal-format preskritt u d-dati ta’ skadenza li jirrigwardaw ir-rapporti annwali ta' valutazzjoni. Annex I – Maximum contribution rates per Council Decision & actual contribution rates per Commission Financing Decision TYPES OF ELIGIBLE EXPENDITURE & MAXIMUM CONTRIBUTION RATES (in %) | ACTUAL CONTRIBUTION RATES (in %) | Council Decision 2001/431/EC | Council Decision 2004/465/EC | Financing Decisions: | 2001 | 2002 | 2003 | 2004 | 2005 | 2006 | IT: | 65% | 50% | 65% | 50% | NEW TECHNOLOGIES: | 50%; 50%/100% for VMS, electr. logbook | 50% | 50%;>50% for VMS/logbook | >50% | VMS/REPORT. DEVICES: | for VMS: 50%/100% | lump sum | TRAINING: | 50% | 50% | 50% | NEW INSPECTION SCHEDULES: | n/a | 50% | n/a | 50% | 50% | EQUIPMENT: | 35% | 25%;50% for new MS | 35% | 25%; 50% for new MS | EXPENDITURE ASSESSMENT: | 50% | n/a | 50% | 50% | 50% | SEMINARS: | 75% | >50% | STUDIES: | n/a | 100% | Annex II – Ranking of the Member States regarding non-execution rate, maximum contribution & de-commitment (for the period 2001-03) Annex III[17] – Overview of the Execution of Community Funds per Member State for the Periods 2001-03 and 2004-06 respectively [1] [pic]U L 154, 09.06.2001, p. 22. [2] [pic]U L 157, 30.04.2004, p. 114; emendata bir-Regolament tal-Kunsill (KE) Nru 2/2006 ( [pic]U L 2, 05.01.2006, p. 4). [3] Id-De[pic]i|[pic]jĠU L 154, 09.06.2001, p. 22. [4] ĠU L 157, 30.04.2004, p. 114; emendata bir-Regolament tal-Kunsill (KE) Nru 2/2006 (ĠU L 2, 05.01.2006, p. 4). [5] Id-Deċiżjoni tal-Kunsill (KE) No 2/2006, 21 ta’ Diċembru 2005 [6] Din id-devjazzjoni ‘l isfel mill-ammont massimu permissibbli ta’ EUR 105 miljun hija dovuta għat-tendenza li għandu l-kofinanzjament biex jillimita l-infiq, kif ukoll ir-rifjut ta’ ċerti proġetti bil-għan li jinżamm ċertu bilanq bejn il-kontribuzzjonijiet lill-Istati Membri differenti u kategoriji differenti ta’ nfiq. [7] COM (2000) 684 finali, 27.10.2000 [8] Fid-dawl tal-fatt li l-kategorija ta’ nfiq eliġibbli relatata mal-istudji dwar il-kontroll tas-sajd imwettqa fuq l-inizjattiva tal-Kummissjoni ddaħlet fir-reġim 2004-06 fi tmiem tal-2005 biss (emenda 2006/2/KE), jidher li għadu kmieni biex jingħadda ġudizzju dwar il-livell ta’ utilizzazzjoni tagħha mill-Istati Membri. [9] ĠU L 314, 13.10.2004, p. 11 [10] L-ammonti rrappurtati f’din it-taqsima jeskludu t-taxxa fuq il-valur miżjud. [11] Dawn il-kalkoli huma bbażati fuq it-tabelli interni tal-Kummissjoni għall-monitoraġġ tal-esekuzzjoni tal-fondi Komunitarji, u ġew aġġornati l-aħħar fit-12/12/2008. [12] L-Anness VI għar-Regolament tal-Kummissjoni Nru 391/2007, ĠU L 97, paġna 30), jiddeskrivi l-kontenut ta’ talbiet għall-ħlas lura. [13] Dan minkejja li l-Kummissjoni bagħtet diversi ittri kmieni fl-2008, li fihom fakkret il-kriterji li għandhom jissodisfaw rapporti bħal dawn. [14] Rapportati mill-Ġermanja, Malta [15] Rapportati mill-Iżvezja [16] Rapportati mill-Belġju, l-Iżvezja, Malta [17] Rapportati mid-Danimarka, l-Estonja, Franza, il-Ġermanja, il-Litwanja, l-Iżvezja [18] Sa issa,ġie ffirmat Memorandum ta’ Ftehim bejn l-Kummissjoni u l-Iżvezja, il-Polonja u l-Greċja rispettivament. [19] All tables in this Annex are based upon Commission-internal follow-up tables of the execution of Community funds and have last been updated on 12/12/2008.